СОБР аусзуҩцәа абжьаратәи аиҵбыратәи арра-напхгаратә хьӡқәа ранаршьеит
© Foto / пресс-служба МВД РАРоберт Киут присвоил очередные специальные звания среднего и младшего состава СОБР МВД РА
© Foto / пресс-служба МВД РА
Арратә хьӡқәа ранашьара мҩаԥган Аԥсны Аџьынџьтәылатә еибашьраҿы игаз Аиааира 30 шықәса ахыҵра иамаданы.
АҞӘА, жьҭаара 13 - Sputnik. Аҩнуҵҟатәи аусқәа рминистр Роберт Кьиут Иаарласны анырра ҟазҵо агәыԥ ҷыда (СОБР) аусзуҩцәа абжьаратәи аиҵбыратәи арра-напхгаратә хьӡқәа ранеишьеит ҳәа аанацҳауеит Адәныҟатәи аусқәа рминистрра апресс-маҵзура.
Кьиут инаҵшьны иазгәеиҭеит, ареспублика азинхьчаратә усбарҭаҿ СОБР иамоу аҵак ҷыда, иҳәеит иара аусзуҩцәа рыпрофессионализм азхьаԥшра шаҭахо, ирыдиныҳәалеит Аиааиреи Ахьыԥшымреи рымш.
"Ишәыдысныҳәалоит аныҳәа лаша. Ишәзеиӷьасшьоит ақәҿиара, аҭынчра, аманшәалара. Ихадароу шәдыррақәа аибашьраҿ ахрархәара алмыршахароуп", - ҳәа иҳәеит иара.
Аԥсны Аҩнуҵҟатәи аусқәа рминистрра СОБР амаҵзурауаа атәылаҿ азинеиҿкаареи ауаажәларратә шәарҭадареи еиқәдыршәоит, ишәарҭоу ацәгьоуцәа раанкылареи еиҿкаау ацәгьоуцәа ирҿагылан аоперациа ҷыдақәа рымҩаԥгареи иалахәуп.